Susret s nepoznatim prijateljem

Stigla sam na Mjesec i odmah ugledala nekog čudnog lika. Približila sam mu se i pitala ga da kako se zove a on je odgovorio „Gislfregočimtelaj“, no nisam ga razumjela. Opet sam ga pitala, no nažalost isto. Odjednom sam i ja počela tako govoriti pa smo se raspričali.

Ostala sam na Mjesecu 11 dana. Morala sam ići. Na rastanku smo oboje u isto vrijeme ispustili suzu. Toliko smo bili tužni da je on odlučio ići sa mnom. Meni je srce skoro iskočilo od sreće, ali odjednom je nestao.

Tražila sam ga. Morala sam za četiri minute krenuti, a njega nema. Tužna sam ušla u raketu, prepao me jer je bio unutra. Sretni smo zajedno otišli na Zemlju.

M. Đ.

Susret s nepoznatim prijateljem

Kad sam bio na Uranu upoznao sam jednog vanzemaljca. Ime mu je Ice Golem. Jedva se kretao. Gotovo je bio led. Kad bi imalo zatoplilo bio bi voda kao i cijeli planet. Imao je i psa, a zvao se Ice. Obojica su bili kao ledene skulpture. Pas je mogao skakati, a Ice Golem nije. Sad znamo da u svemiru ima života.

M. N.

Susret s nepoznatim prijateljem

U svemiru sam susreo čudnog prijatelja. Pričali smo o nogometu. Rekao je da bi htio igrati pa sam ga poveo na Zemlju. Bio je predobar. Zabio je 20 golova, postao nogometaš. Kupio je vilu s bazenom, limuzinu, BMW i zrakoplov. Pa naravno i sluge, a ja sam živio s njim.

R. P.

Susret s nepoznatim prijateljem

Idem na Mars za četiri sekunde. Odbrojavanje počinje. 4, 3, 2 i 1! Lansiranje! Sada izlazim iz Zemljine atmosfere i za dva dana dolazim na Mars. Stigao sam. Ja sam prvo dijete na Marsu. Jupi!

Idem istraživati. Nešto sam našao. To je vanzemaljac. Sprijateljit ću se. „Kako se zoveš?“, pitam ga. Odgovara:“ Zovem se Blatt. A ti?“. Kažem mu svoje ime i pitam da hoćemo li biti prijatelji, a on odgovori:“Može“.

Danima smo igrali nogomet i postali najbolji prijatelji pa sam morao ostati.

I.M.

Susret s nepoznatim prijateljem

Odletjela sam u svemir. Bilo mi je odlično. No odjednom sam čula „Abdab, abdab“, okrenula se i vidjela nešto čudno.

To je malo slatko biće koje se uplašilo i zaplakalo. Zvučao je ovako:“ Ijaijaija, ijaijaija“. Rekla sam da ne plače i da se ne boji.

Pitala sam ga da kako se zove, a on je odgovorio da se zove Pluton i da i on ima devet godina. Pitao me da hoću li ga udomiti, aja sam mu odgovorila da već imam ljubimca. Njemu to nije bilo važno pa smo sjeli u zrakoplov i otišli mojoj kući.

Čim smo ušli u moju kuću, on i moj ljubimac su se zagrlili i rekli da su braća. Ostao je kod mene nekoliko dana.

Jednog dana pred kućom je bila raketa XXIXB11 i on je otišao. Rekao je da će se vratiti za četiri godine.

T.V.

Susret s nepoznatim prijateljem

U svojoj kući sam, u krevetu. Odjednom sam čula neki zvuk, kao da nešto dolazi prema meni. Izašla sam iz kuće i vidjela nešto sasvim novo. Stvorenje s plavim očima i bijelim krznom, veći od stolice i manji od kuće.

Uplašila sam se, ali me zanimalo sve o tom. Kad sam ga nešto pitala, odgovorio mi je tihim glasom. Tako sam sretna.

Pokazala sam ga roditeljima. Oni su rekli da ga vratim gdje sam ga i našla. Mislili su da je to igračka.

Meni se toliko svidio da sam na tom mjestu napravila logor u koji sam vidjela s prozora. Tamo sam smjestila svog prijatelja.

Mama i tata su znali da je tu, ali su svejedno dozvolili da novi prijatelj bude još u blizini.

K.M.